**SMJERNICE ZA PODNOSICE PRIJAVA**

**na Javni poziv za dodjelu poticajnih sredstava**

**za razvoj turizma 2021**

**Općina Bosanska Krupa**

Bosanska Krupa, juni 2021. godine

Sadržaj

[1. UVODNE NAPOMENE 3](#_Toc71548350)

[1.1. Ciljevi javnog konkursa 3](#_Toc71548351)

[1.2. Ciljna grupa i krajnji korisnici: 3](#_Toc71548352)

[1.3. Očekivani rezultati Grant sheme 3](#_Toc71548353)

[1.4. Iznos ukupnih sredstava za realizaciju projekta, iznos sufinansiranja po pojedinačnoj prijavi i izvori finansiranja aktivnosti 3](#_Toc71548354)

[1.5. Dinamika i način isplate poticajnih mjera: 4](#_Toc71548355)

[2. PRAVILA JAVNOG KONKURSA 5](#_Toc71548356)

[2.1. Prethodna provjera 5](#_Toc71548357)

[2.2. Kriteriji prihvatljivosti aplikanta 5](#_Toc71548358)

[2.3. Kategorije prihvatljivih i neprihvatljivih troškova 6](#_Toc71548359)

[2.4. Ocjena prijava 7](#_Toc71548360)

[2.5. Obavezni dokumenti 9](#_Toc71548361)

[3. NAČIN PODNOŠENJA PRIJAVE 9](#_Toc71548362)

[3.1. Prijavni obrazac 9](#_Toc71548363)

[3.2. Način podnošenja prijave 9](#_Toc71548364)

[4. UGOVARANJE, REALIZACIJA PROJEKTA I IZVJEŠTAVANJE 10](#_Toc71548365)

# 1. UVODNE NAPOMENE

## 1.1. Ciljevi javnog konkursa

Cilj dodjele poticajnih sredstava jeste da pruži podršku razvoju turizma kroz poboljšanje kvaliteta usluga u oblasti turizma i ugostiteljstva sa smještajnim kapacitetima; unapređenje postojećih smještajnih kapaciteta koji će doprinijeti većem broju posjeta turista i povećanju interesa turista za dužim boravkom na području općine; osnivanje i registracija novih privrednih subjekata pružaoca usluga smještaja i boravka turista; smanjenje broja nezaposlenih na području općine, kroz zapošljavanje u novoregistriranim poslovnim subjektima; povećana potražnja različitih artikala (poljoprivredno-prehrambenih artikala i svih drugih artikala koje konzumiraju turisti i direktna finansijska korist za lokalne trgovce, vlasnike obrta kućne radinosti, proizvođače suvenira i različitih zanatskih usluga, kao i pružaoce drugih turističkih usluga (najam bicikala, korištenje plovila na vodi, adrenalinski sportovi, avanturistički i slično).

## 1.2. Ciljna grupa i krajnji korisnici:

Ciljna skupina su postojeći privredni subjekti, registrirani kao fizička i pravna lica, koji se bave ugostiteljskom djelatnošću sa smještajnim kapacitetima, kao i postojeći privredni subjekti koji se bave djelatnostima iz oblasti pružanja turističkih usluga ili imaju namjeru pružanja turističkih usluga kao dopunsko ili dodatno zanimanje kao i pravna lica koja u opisu djelatnosti imaju obavljanje turističkih usluga i koja su u obavezi nakon ostvarivanja prava na poticaj obavijestiti nadležni organ o početku obavljanja turističkih usluga.

## 1.3. Očekivani rezultati Grant sheme

Realizacijom poticajnih sredstava u ukupnom iznosu očekuje se unaprijeđenje kvaliteta turističke ponude u minimalno 2 smještajna kapaciteta; registrovano minimalno 7 novih djelatnosti za pružanje usluga u turizmu; zaposleno minimalno 7 osoba u novoregistrovanim djelatnostima.

## 1.4. Iznos ukupnih sredstava za realizaciju projekta, iznos sufinansiranja po pojedinačnoj prijavi i izvori finansiranja aktivnosti

Sredstva za realizaciju poticajnih mjera planirana su u Budžetu Općine Bosanska Krupa za 2021. godinu; konto 615511 – Kapitalni transferi privatnim preduzećima i poduzetnicima - Podrška privrednim subjektima u iznosu od 100.000 KM.

Ukupan iznos poticajnih sredstava će se rasporediti na dva dijela, i to:

1. iznos od 40.000 KM za proširenje i/ili unapređenje postojećih smještajnih kapaciteta,
2. iznos od 60.000 KM za određene djelatnosti iz oblasti turističke djelatnosti.

Za dio sredstava u iznosu 40.000 KM mogu aplicirati privredni subjekti upisani u nadležni registar za obavljanje ugostiteljske djelatnosti sa smještajnim kapacitetima.

Za dio sredstava u iznosu od 60.000 KM mogu aplicirati postojeći privredni subjekti koji se bave djelatnostima iz oblasti pružanja turističkih usluga ili imaju namjeru pružanja turističkih usluga kao dopunsko ili dodatno zanimanje te pravna lica koja u opisu djelatnosti imaju obavljanje turističkih usluga i koja su u obavezi nakon ostvarivanja prava na poticaj obavijestiti nadležni organ o početku obavljanja turističkih usluga (pružanje usluga turističkog vodiča, pratioca, zastupnika i animatora; turistička animacija; izdavanje u zakup vozila, bicikla, rafting čamaca, plovila i druge sportske opreme kao i posredovanje kod davaoca usluga radi njihovog pribavljanja; poslove na razvijanju i organiziranju posebnih oblika turizma - avanturistički, sportsko-rekreativni, adrenalinski i dr.).

U slučaju da se ne utroše sva sredstva namijenjena za proširenje i/ili unapređenje postojećih smještajnih kapaciteta, sredstva se mogu preusmjeriti na odgovarajuće zahtjeve za sufinansiranje određene djelatnosti iz oblasti turističke djelatnosti, i obratno.

Obavezno učešće korisnika je minimalno 20% od ukupne vrijednosti predloženog projekta.

Maksimalan iznos poticaja po korisniku za izgradnju smještajnih kapaciteta i proširenje postojećih jeste do 20.000 KM, a za određene djelatnosti iz oblasti turističke djelatnosti jeste do 8.000 KM.

## 1.5. Dinamika i način isplate poticajnih mjera:

Ugovor između Općinskog načelnika i korisnika poticaja zaključiće se najkasnije u roku 15 dana od dana objavljivanja konačne Odluke o odabiru korisnika poticajnih sredstava.

Ugovorom će se pobliže definisati prava i obaveze između davaoca i korisnika poticaja.

Sredstva će se uplatiti u roku od 7 dana od dana potpisivanja ugovora. Korisnici poticaja su u obavezi u roku od 90 dana od dana isplate sredstava Projektnom timu dostaviti dokaz o kupovini opreme/uređaja/građevinskog materijala i/ili izvedenim građevinskim radovima (dokaz: račun o kupovini; račun izdan od strane izvođača radova za izvedene radove planirane u aplikacionom obrascu; izvod iz banke o plaćenim računima i uplatnice – ovjerene kopije ili elektronski izvod).

Korisnik je u obavezi mjesec dana po isteku ugovora dostaviti narativni izvještaj o provedenim aktivnostima navedenim u prijavnom obrascu i utrošku doznačenih sredstava a naročito po završetku projekta konačan i detaljan izvještaj sa opisom rezultata projekta te finansijski izvještaj sa odgovorajućom dokumentacijom iz koje je vidljivo da su sredstva namjenski utrošena. Narativni i finansijski izvještaj podnosi se na propisanom obrascu sa svim dokazima koji su traženi istim.

Korisnik poticajnih sredstava u obavezi je obavljati djelatnost minimalno 12 mjeseci od dana potpisivanja ugovora za registrirane privredne subjekte odnosno registriranja djelatnosti kao dopunsko ili dodatno zanimanje za novoregistrirane privredne subjekti (odnosi se i na pravna lica koja u opisu djelatnosti imaju obavljanje turističkih usluga i koja su u obavezi nakon ostvarivanja prava na poticaj obavijestiti nadležni organ o početku obavljanja turističkih usluga).

Privredni subjekti koji su bodovani na osnovu upošljavanja ranjivih kategorija dužni su iste zaposliti najkasnije u roku od 3 mjeseca od dana doznake poticajnih sredstava i iste zadržati minimalno 12 mjeseci od dana prijave radnika, što dokazuju dostavljanjem obrasca JS3100 najkasnije u roku 7 dana od dana prijave i dokaz da je radnik u radnom odnosu po isteku 12 mjeseca od dana prijave.

Projektni tim za implementaciju poticaja će raditi kontinuirani monitoring realizacije poticaja što je, osim mjera predvidjenih Ugovorom, ujedno i mjera za preveniranje nenamjenskog trošenja sredstava i unapredjenja rezultata poticaja.

Sva oprema i sredstva koji se kupuju moraju biti novi.

Općina Bosanska Krupa zadržava pravo provjere navoda iz prijavnog obrasca kod nadležnih institucija.

## 2. PRAVILA JAVNOG KONKURSA

## 2.1. Prethodna provjera

Da bi prijave podnosioca bile uzete u razmatranje za finansijsku podršku u ovih poticajnih mjera MORAJU:

- biti dostavljene u datom roku

- biti podnesene u zadatom formatu

- sadržavati svu obaveznu dokumentaciju

Svi aplikanti čije prijave uspješno prođu ovu provjeru biti će ocijenjeni u skladu sa kriterijima prihvatljivosti – eliminacijskim i evaluacijskim kriterijima.

## 2.2. Kriteriji prihvatljivosti aplikanta

Nepovratna finansijska sredstva se dodjeljuju kao poticajna sredstva razvoju turizma, uz ispunjenje sljedećih kriterija:

1. **eliminacioni kriteriji** čije neispunjavanje diskvalificira aplikanta:

* da aplikant prije raspisivanja javnog poziva ima registriranu ugostiteljsku djelatnost sa smještajnim kapacitetima i/ili djelatnosti iz oblasti pružanja turističkih usluga sa poslovnim sjedištem u Bosanskoj Krupi, kao fizičko lice ili pravno lice koje u opisu djelatnosti ima obavljanje turističkih usluga,
* da aplikanti koji imaju namjeru pružanja određenih usluga iz oblasti turističkih djelatnosti dostave ovjerenu izjavu o obavezi registracije odgovarajuće djelatnosti na svoje ime u roku od 12 mjeseci od dana uplate poticajnih sredstava,
* da aplikant učestvuje u realizaciji predloženog projekta sa minimalno 20% od njegove ukupne finansijske vrijednosti,
* da nemaju dugovanja prema Općini Bosanska Krupa (uvjerenje će se pribaviti po službenoj dužnosti),
* da nemaju pristiglih a neizmirenih obaveza po osnovu plata radnika po osnovu registrirane djelatnosti,
* da posjeduju rješenje o urbanističkoj saglasnosti/rješenje o odobrenju za građenje ili dokaz da su u postupku izdavanja istih - ukoliko se sredstva traže za nabavku građevinskog materijala/izvođenje radova
* da je aplikant dostavio predračun za nabavku opreme, uređaja, građevinskog materijala, ugovor o izvođenju radova sa predračunom i dr. iz člana 1. stav 4.

1. evaluacijski kriteriji koji trebaju biti korišteni kod ocjenjivanja podnesenih prijava po javnom pozivu su sljedeći:

* poslovanje u sezoni ili tokom cijele godine
* da je aplikant spreman učestvovati više od 20% od ukupne finansijske vrijednosti projekta,
* da je projekat od značaja za užu i širu zajednicu (novo zapošljavanje ranjivih kategorija: žene, mladi 18-35 godina i invalidi)
* vrsta investicije
* broj uposlenika
* registracija i vrsta registracije
* inovativnost

## 2.3. Kategorije prihvatljivih i neprihvatljivih troškova

Prihvatljive aktivnosti podrazumijevaju: proširenje i/ili unapređenje postojećih kapaciteta (rekonstrukcija, dogradnja ili nadziđivanje, izmjena namjene prostora, uređenje soba i sanitarnih prostorija, kampova, adaptacija ili uređenje vanjskog prostora za poboljšanje usluge, korištenje obnovljivih izvora energije, razvoj i unapređenje dodatnih sadržaja), nabavka druge opreme za obezbjeđenje uvjeta za smještaj i boravak turista, nabavka opreme za spremanje i posluživanje hrane za goste u unutarnjem i/ili vanjskom prostoru, nabavka opreme ili tekstilnog programa za opremanje objekata, nabavka opreme za dodatne sadržaje (pružanje usluga turističkog vodiča, pratioca, zastupnika i animatora; turistička animacija; izdavanje u zakup vozila, bicikla, rafting čamaca, plovila, skijaške opreme i druge sportske opreme kao i posredovanje kod davaoca usluga radi njihovog pribavljanja) kojima se osiguravaju/poboljšavaju uvjeti za obavljanje registrirane djelatnosti.

Troškovi koji se odnose na predloženi projekat moraju biti realni i prihvatljivi te nastali nakon raspisivanja Javnog poziva.

1. Prihvatljivi troškovi su:

* Nabavka građevinskog materijala;
* Izvođenje građevinskih radova;
* Nabavka opreme i uređaja za opremanje smještajnih kapaciteta;
* Nabavka druge nespomenute opreme za poboljšanje uvjeta za smještaj i boravak turista u skladu sa projektnim aktivnostima.

1. Neprihvatljivi troškovi su:

* Troškovi pripreme projektnih prijedloga i popratne dokumentacije;
* Troškovi pribavljanja urbanističko-tehničke dokumentacije (naknade i takse);
* Revizija finansijskih aktivnosti;
* Troškovi plaće/naknade za postojeće zaposlenike;
* Troškovi režija i održavanja (voda, struja, grijanje, komunalni otpad, telekomunikacije, upravljanje objektom, internet i sl.);
* Krediti, gubici ili dugovi;
* Kamate;
* Kreditiranje trećih osoba.
* Bankovni troškovi;
* Nabavka putničkih vozila;
* Troškovi nastali izvan vremena provedbe projektnih aktivnosti;
* Porezi (osim PDV-a);
* Kupovina i iznajmljivanje zemljišta i postojećih zgrada;
* Troškovi provođenja postupka javnih nabavki;
* Troškovi leasinga;
* Kupovina korištene opreme;
* Troškovi jamstava i slični izdaci.

Navedeno se odnosi kako na bespovratna sredstva koja su predmet ovog Javnog poziva tako i na sredstva koja kao sufinansiranje osigurava podnosilac.

## 2.4. Ocjena prijava

Bodovanje pristiglih aplikacija se vrši prema sljedećim kriterijima:

1. iznos od 40.000 KM za proširenje i/ili unapređenje postojećih smještajnih kapaciteta,

|  |  |  |  |
| --- | --- | --- | --- |
|  | Kriteriji | Bodovi | Maksimalan moguć broj bodova |
| 1. | Značaj projekta za poslovanje u  turističkoj sezoni i van-sezone:   * poslovanje u sezoni (maj-oktobar) * poslovanje tokom cijele godine | 10  20 | 20 |
| 2. | Značaj realizacije projekta za užu i širu zajednicu (novo zapošljavanje ranjivih kategorija - boduje se kategorija a ne broj zaposlenika)   * žene * mladi od 18 do 35 godina * invalidi | 5  5  5 | 15 |
| 3. | Stepen samofinansiranja (vlastito učešće minimalno 20% od ukupne vrijednosti projekta):   * 21–30% * 31–50% * 51-75% * 76% i više | 5  10  15  20 | 20 |
| 4. | Broj uposlenika   * do 5 * 6-10 * 11 i više | 5  10  15 | 15 |
| 5. | Vrsta investicije   * povećanje broja kreveta * unapređenje energetske efikasnosti objekta (utopljavanje, nabavka energetski visoko učinkovitih uređaja,..) * unapređenje pratećih sadržaja koji za cilj imaju sadržajniji boravak gostiju (spa&wellness centar, sauna, bazen, fitness centar, ) | 10  10  10 | 30 |
| Maximalan mogući broj bodova | |  | 100 |

1. iznos od 60.000 KM za određene djelatnosti iz oblasti turističke djelatnosti.

|  |  |  |  |
| --- | --- | --- | --- |
|  | Kriteriji | Bodovi | Maksimalan moguć broj bodova |
| 1. | Aplikant je:   * registrovan za djelatnost pružanja turističkih usluga * registrovan privredni subjekt koji će se po dobivanju poticajnih sredstava registrirati za pružanje turističkih usluga kao dopunsko/dodatno zanimanje, odnosno pravno lice koje u opisu djelatnosti ima obavljanje turističkih usluga | 10  5 | 10 |
| 2. | Vrsta registracije:   * osnovno zanimanje/djelatnost odnosno djelatnost upisana u sudski registar ukoliko nije osnovna djelatnost * dodatno zanimanje/djelatnost * dopunsko zanimanje/djelatnost | 15  10  5 | 15 |
| 3. | Značaj projekta za poslovanje u  turističkoj sezoni i van-sezone:   * poslovanje u sezoni * poslovanje tokom cijele godine | 10  20 | 20 |
| 4. | Značaj realizacije projekta za užu i širu zajednicu (novo zapošljavanje ranjivih kategorija - boduje se kategorija a ne broj zaposlenika)   * žene * mladi od 18 do 35 godina * invalidi | 5  5  5 | 15 |
| 5. | Stepen samofinansiranja (vlastito učešće minimalno 20% od ukupne vrijednosti projekta):   * 21–30% * 31–50% * 51-75% * 76% i više | 5  10  15  20 | 20 |
| 6. | Inovativnost   * nova usluga u općini * usluga postoji u ponudi | 10  5 | 10 |
| 7. | Broj uposlenika   * do 2 * 3 i više | 5  10 | 10 |
| Maximalan mogući broj bodova | |  | 100 |

## 2.5. Obavezni dokumenti

Uz prijavu na Javni poziv za raspodjelu poticajnih sredstava za razvoj turizma aplikanti trebaju dostaviti sljedeće priloge:

* Dokaz o registraciji djelatnosti u odgovarajućem registru sa izmjenama (ovjerena kopija)
* Predračun za nabavku opreme, uređaja, građevinskog materijala/ugovor o izvođenju građevinskih radova sa predračunom koji je predmet nabavke (original ili elektronski dokument, ne smije biti izdan prije datuma objave javnog poziva)
* Potvrda banke o broju transakcijskog računa korisnika (original)
* Izjava o obavezi registracije odgovarajuće djelatnosti – privredni subjekti koji imaju namjeru pružanja turističkih usluga
* Izjava o upošljavanju određenih kategorija: žene, mladi od 18 do 35 godina i invalidi (ovjerena) ukoliko ima namjeru zapšljavanja istih
* Uvjerenje da nemaju pristiglih a neizmirenih obaveza po osnovu plata radnika za djelatnosti koje imaju uposlene radnike (izdaje Porezna uprava; original) ili Izjava da nemaju uposlene radnike po registriranoj djelatnosti (ovjerena)
* Rješenje o urbanističkoj saglasnosti/rješenje o odobrenju za građenje ili dokaz da su u postupku izdavanja istih - ukoliko se sredstva traže za nabavku građevinskog materijala/izvođenje radova (kopija)
* Ostala dokumentacija koja potkrepljuje tvrdnje iz aplikacijskog obrasca.

Ukoliko neki od aplikanata, kojem je odobreno sufinansiranje projekta odustane prije potpisivanja ugovora, Općina će potpisati ugovor sa aplikantom koji je sljedeći na listi po broju bodova.

## 3. NAČIN PODNOŠENJA PRIJAVE

## 3.1. Prijavni obrazac

Podnosioci prijava koji apliciraju za sredstva poticaja prijave dostavljaju u formi koju propisuju ove Smjernice, uključujući i sve tražene priloge.

Format prijavnog obrasca i izjava je sastavni dio seta dokumenata.

## 3.2. Način podnošenja prijave

Općina Bosanska Krupa raspisuje Javni poziv na službenoj web stranici Općine, oglasnim tablama i putem lokalnih medija, koji ostaje otvoren zaključno sa danom \_\_\_\_\_\_\_\_ godine, sa mogućnošću produžavanja istog u slučaju nedovoljnog broja zainteresiranih.

Općina Bosanska Krupa organiziraće infosate za potencijalne aplikante dana \_\_\_\_\_\_\_\_\_\_\_ godine sa početkom u \_\_\_\_\_ sati u Maloj sali Doma kulture.

Prijave se dostavljaju u zatvorenoj koverti putem pošte ili direktno u Centru za pružanje usluga građanima Općine Bosanska Krupa na adresu:

**Općina Bosanska Krupa,**

**ul. Terzića bb,**

**77240 Bosanska Krupa**

**sa naznakom: „Prijava na Javni poziv za raspodjelu poticajnih sredstava za razvoj turizma 2021 - Ne otvarati“.**

Tekst javnog poziva i potrebnih obrazaca svi zainteresirani mogu preuzeti na Infopultu Centra za pružanje usluga građanima (šalter sala) općine Bosanska Krupa svakim radnim danom u toku radnog vremena, kao i na web stranici Općine Bosanska Krupa [www.opcinabosanskakrupa.ba](http://www.opcinabosanskakrupa.ba).

Neblagovremene i nepotpune prijave neće se uzeti u razmatranje.

## 4. UGOVARANJE, REALIZACIJA PROJEKTA I IZVJEŠTAVANJE

Ugovorom će se pobliže definisati prava i obaveze između davaoca i korisnika poticaja.

**OPĆINSKI NAČELNIK**

**\_\_\_\_\_\_\_\_\_\_\_\_\_\_\_\_\_\_\_**

**Armin Halitović**